**Методология за групиране на институциите по видове и по райони на планиране**

Използвани са данните от списъците с класирането на образователните институции по видове (детски градини, неспециализирани училища, средни училища, профилирани гимназии), извършено според заложените критерии в Методологията за приоритизиране на обектите на образователната инфраструктура на територията на Република България ( [**https://mon.bg/bg/932**](https://mon.bg/bg/932) ). За всеки вид образователни институции данните са сортирани по район на планиране и са разделени в 6 групи – по една група за всеки район на планиране.

На ниво район на планиране (BG31, BG32, BG33, BG34, BG41 и BG42) образователните институции от съответния вид (детски градини/неспециализирани училища/средни училища/ профилирани гимназии) са разпределени в 5 групи въз основа на общия брой точки на съответната институция от списъка с класиране към Методологията за приоритизиране на обектите на образователната инфраструктура на територията на Република България. Разпределянето в 5 групи е извършено чрез позиционна средна величина – квинтил, като се прилага формулата Percentile.exc в Excel.

Процентил е стойността, която разделя класацията на висшите училища на пет части, т.е. в интервал от 20%, съобразно получените оценки по Методологията за приоритизиране на обектите на образователната инфраструктура на територията на Република България. Процентилът определя горната граница за съответната група в извадката. Групирането на данните започва от най-ниската група (5 група), което се приема за 20-ти процентил и се прилага формулата =SUM(PERCENTILE.EXC($O$4:$O$382,20/100)), където

*$O$4:$O$382 е съвкупността от данни за съответния вид образователна институция и район на планиране;*

*20 е стойността на процентила в диапазона от 0% до 20%, включително, и отразява дела на образователните институции от генералната съвкупност за съответния вид и район на планиране, които попадат в тази група;*

*100 е стойността на генералната съвкупност.*

По аналогичен начин е приложена формулата за четвърта, трета и втора група, като стойността на процентила 20 е променен както следва:

* 40 – за четвърта група (включващ диапазона от 21% до 40%) и е приложена формулата:

=SUM(PERCENTILE.EXC($O$4:$O$382,**40**/100))

• 60 – за трета група (включващ диапазона от 41% до 60%) и е приложена формулата:

=SUM(PERCENTILE.EXC($O$4:$O$382,**60**/100))

• 80 – за втора група (включващ диапазона от 61% до 80%) и е приложена формулата:

=SUM(PERCENTILE.EXC($O$4:$O$382,**80**/100))

**Остатъчната стойност на извадката** след прилагане на формулата за разпределяне на образователните институции по вид и по район на планиране от пета до втора група, включително, **представлява първа група (най-високата група).**

В случаите когато съвкупността на данните е много малка за някой вид образователна институция в съответния район на планиране, т.е. включва малък брой институции и те са с много близки оценки по Методологията за приоритизиране на обектите на образователната инфраструктура на територията на Република България и при прилагането на процентили данните са групирани само в последните групи (от пета до втора група), е извършено ръчно изместване на групираните данни с една група напред, съответно от пета в четвърта група, от четвърта в трета група, от трета във втора група, от втора в първа група.

От всеки вид образователни институции за всеки район на планиране, в първия срок за кандидатстване, са допустими за кандидатстване с проектни предложения само образователните институциите с най-висок общ брой точки (институциите от първа група), които се конкурират по между си на ниво район на планиране. Така се осигурява балансирано териториално покритие, като във всеки район ще се финансират училища от списъка с най-висок брой точки, т.е. от най-приоритетните и важни образователни институции по Методологията за приоритизиране на обектите на образователната инфраструктура.

След приключване на оценката и договарянето по първия срок за кандидатстване, в случай че е останал свободен ресурс, ще бъде обявен втори срок за кандидатстване с проектни предложения. Допустими за участие ще бъдат, както училищата от първа група, които не са кандидатствали в първия срок, или са кандидатствали, но не са финансирани, така и училищата от втора група.